**Rondelul Copilăriei**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondelul Copilăriei

Cu dor, pe uliţa copilăriei mele...

Am mai trecut, din când în când,

Şi-n minte-mi reveneau pe rând,

Gândiri de prunci, atunci rebele.

Nostalgic meditând adânc la ele

Păreau aşa, din basme izvorând,

Cu dor, pe uliţa copilăriei mele...

Am mai trecut din când în când.

Cu amintirile stranii, bune şi rele

Păşeam uşor în minte cugetând

La nostalgia dragă vreunui gând,

Şi tresărind cătam în sus la stele

Cu dor, pe uliţa copilăriei mele...

Am mai trecut, din când în când.

Flavius Laurian Duverna